《新城道中赋得陌上尘》
明代·谢与思

紫陌游飙驶，红尘大陆驰。氤氲烟共袅，惨澹昼能移。

附岂禆南岳，流将断积澌。画轮喧际失，官柳暗中萎。

缨集清谁濯，帷轻扑自垂。尘挥忆王衍，扇障蚩元规。

莫清贫家甑，从侵酒阁旂。还看五陵侠，不惜绮罗缁。

作者简介：谢与思，字见齐，一字方壶。番禺人。明神宗万历八年（一五八〇）进士。官诸暨知县，寻调大田，为蜚语所中，贬秩。筑小楼于郊坰以隐居。卒年三十二。有《抱膝居存稿》。清温汝能《粤东诗海》卷三八、清同治《番禺县志》卷四一有传。